
Ministru kabineta rīkojums Nr. 165
Rīgā 2023. gada 30. martā (prot. Nr. 16 15. §)
Par nekustamo īpašumu "Austrumi", "Krišjāņi" un "Skaras" Inčukalna pagastā, Siguldas novadā, daļu pirkšanu valsts galvenā autoceļa A2 "Rīga–Sigulda–Igaunijas robeža (Veclaicene)" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādas nekustamo īpašumu daļas, kas nepieciešamas valsts galvenā autoceļa A2 "Rīga–Sigulda–Igaunijas robeža (Veclaicene)" posma 39,40.–46,10. km pārbūves projekta īstenošanai:
· 1.1. nekustamā īpašuma "Austrumi" (nekustamā īpašuma kadastra Nr. 8064 003 0105) daļu – zemes vienību (zemes vienības kadastra apzīmējums 8064 003 0371) 0,08 ha platībā – Inčukalna pagastā, Siguldas novadā;
· 1.2. nekustamā īpašuma "Krišjāņi" (nekustamā īpašuma kadastra Nr. 8064 003 0109) daļu – zemes vienību (zemes vienības kadastra apzīmējums 8064 003 0375) 0,03 ha platībā – Inčukalna pagastā, Siguldas novadā;
· 1.3. nekustamā īpašuma "Skaras" (nekustamā īpašuma kadastra Nr. 8064 002 0275) daļu – zemes vienību (zemes vienības kadastra apzīmējums 8064 002 0866) 0,09 ha platībā – Inčukalna pagastā, Siguldas novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajām nekustamo īpašumu daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

	Ministru prezidents
	(paraksts*)
	A. K. Kariņš

	Satiksmes ministrs
	(paraksts**)
	J. Vitenbergs


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

